Ambiguity In Ghamidi Sahab's Definition Of Polytheism (Shirk)
نہیں، ایسا نہیں ہے۔ میں جو کہنا چاہتا ہوں اس کو بڑی وضاحت لکھ چکا ہوں۔
عبادت ممکن ہی تب ہے۔ جب کسی کو خدا مان کر عبادت کی جائے۔ بغیر کسی کو معبود مانے اس کی عبادت کرنے جیسی کوئی چیز دنیا میں نہیں پائی جاتی۔
دیکھیے بہن! میں نے یہ نہیں کہا کہ میں بہت قابل ہوں اور یہاں کوئی قابل شخص نہیں۔ میں تو ایک عام سا آدمی ہوں۔ اس ایپ پر اس سے پہلے بھی میں نے کئی سوالات کیے ہیں اور یہاں کے فاضل اہل علم نے تسلی بخش جواب بھی دیے ہیں۔ لیکن کبھی ایسا بھی ہوتا ہے کہ ایک عام آدمی کا اعتراض کوئی قابل شخص نہیں سمجھ پاتا ہے۔ اور یہ بھی ہو تا ہے کہ وہ عام آدمی اپنا سوال نہ سمجھا پا رہا ہو۔ اس لیے میں مانتا ہوں کہ میرے سوال ہی میں خامی ہو سکتی ہے۔ اس لیے میں ایک مرتبہ پھر اپنا سوال واضح کرنے کی کوشش کروں گا۔ میرا اعتراض غامدی صاحب کے تصور شرک پر نہیں ہے۔ جو چیز شرک ہے وہ اس کو شرک کہتے ہیں ان کے فالورز بھی ان چیزوں کو شرک مانتے ہیں۔ میں بھی ان کا ایک فالور ہوں۔ میرا اعتراض صرف ان کی شرک کی تعریف پر ہے۔ عرفان شہزاد صاحب کہتے ہیں کہ غامدی صاحب کی تعریف نظریاتی تعریف ہے عبادت وغیرہ اسی نظریے کا اظہار ہیں۔ اس پر جب میں نے یہ عرض کی کہ ذرا سمجھا دیں کہ عبادت کس طرح اس نظریے کا اظہار ہے یعنی غیر اللہ کی عبادت کو غامدی صاحب کی تعریف کے تحت کیسے سمجھیں؟ تو وہ کہتے ہیں کہ جب کوئی کسی کو معبود مان لیتا ہے تو وہ اس کی عبادت کرتا ہے۔۔۔ اب آپ ہی بتایے کیا آپ کو لگتا ہے یہ میرے سوال کا جواب ہے؟ یہ جواب تب بنتا جب غامدی صاحب اپنی تعریف میں یہ یہ کہہ چکے ہوتے کہ کسی کو معبود بنانا شرک ہے ۔ تب تو میں سوال ہی نہ کرتا کہ عبادت کس طرح داخل ہے کیونکہ کسی کو معبود ماننا یا اسکی عبادت کرنا ایک ہی بات ہے۔ غامدی صاحب اپنی تعریف میں صرف یہ ذکر کرتے ہیں کہ “کسی کو خدا کی ذات سے یا خدا کو اُس کی ذات سے سمجھا جائے یا خلق میں یا مخلوقات کی تدبیر امور میں کسی کا کوئی حصہ مانا جائے اور اِس طرح کسی نہ کسی درجے میں اُسے اللہ تعالیٰ کا ہم سر بنا دیا جائے۔” میں نے اوپر یہ بھی وضاحت کی ہے کہ اس تعریف کے تحت غیراللہ کی وہ عبادت یقناً داخل ہے جو تعریف میں موجود نظریے یا عقیدے کے تحت کی جائے لیکن اگر کسی اور عقیدے کے تحت کی جائے تو وہ داخل نہیں ہوگی مثلاً اُس عقیدے کے تحت جو غامدی صاحب اور ان کے استاد نے سورۃ یونس آیت 31 کے تحت بیان کیا ہے۔ جس کا حوالہ میں اوپر دے چکا ہوں۔ دوسرا اعتراض یہ تھا کہ اس تعریف میں صرف دو صفات میں شرک کا ذکر کیا گیا ہے؛ خلق اور تدبیر امور۔ باقی صفات میں شرک کا ذکر نہیں ہے۔